钦定古今图书集成/明伦汇编/氏族典/第018卷 > 《宋赐李继捧姓名为赵保忠广义》前人
## 钦定古今图书集成/明伦汇编/氏族典/第018卷 > 《宋赐李继捧姓名为赵保忠广义》前人

赐姓之义，虽本于唐、虞封建之说，然为人臣者能以
忠义自许，虽异姓垂名可也。不然，虽父子兄弟反有
操戈之毒，乌有赐其姓之同于己，而即能使其忠于
己哉？太宗赐继捧之姓曰“赵”者，欲其为一家之人也；
赐其名曰“保忠”者，欲其保此忠而始终不渝也。明年冬十月，保忠降于契丹，则其忠果可保乎？其家果可
一乎？《书》之所以著其失也。